Rikunarita-ORG/Wikinium huggingface dataset:
# 1764

|  |
| --- |
| 1764 אין פֿארשידענע קאלענדארן |
| גרעגאריאנישער קאלענדאר | 1764 *MDCCLXIV* |
| יידישער לוח | ה'תקכ"ד - ה'תקכ"ה |
| כינעזישער קאלענדאר | 4460 – 4461 癸未 – 甲申 4461 איז דאס יאר פֿון דער מאַלפע |
| עטיאפישער קאלענדאר | 1756 – 1757 |
| פערסישער קאלענדאר | 1142 – 1143 |
| איסלאמישער קאלענדאר | 1177 – 1178 |

‏**1764** איז דאס 64סטע יאר אינעם 18טן יארהונדערט. אן עיבור יאר, וואס איז לאנג 366 טעג. דעם 1טן יאנואר 1764 לויטן גרעגאריאנישן קאלענדאר פֿעדערט דעם 1טן יאנואר לויטן יוליאנישן קאלענדאר מיט 11 טעג.

אלע דאטעס דא זענען לויטן גרעגאריאנישן קאַלענדאַר.

## געשעענישן

* 15טן פעברואר - געגרינדעט די שטאט סאנט לואיס אין מיזורי.

## געבוירן

* 5טן יולי - דניאל מענדאזא, יידישער ענגלישער באקסער (געש' 1836)

## געשטארבן

* 18טן סעפטעמבער - רבי יהונתן אייבעשיץ, פוסק, דרשן און רב פון דער אה"ו קהילה

וויקימעדיע קאמאנס האט מעדיע שייך צו:
 1764יארן און יארהונדערטער**

|  |
| --- |
|
17טער י"ה  • **18טער י"ה**  • 19טער י"ה
1759  •
1760  •
1761  •
1762  •
1763  •
**1764**  •
1765  •
1766  •
1767  •
1768  •
1769
  |
# 21סטן פעברואר

| ►►
◀◀ פעברואר |
| --- |
| א | ב | ג | ד | ה | ו | ש |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| לוח פאר 2026 |

**דעם 21סטן פעברואר** איז דער 52סטער טאג פון יאר אין דער אכטער וואך אינעם גרעגאריאנישן קאלענדאר. ביז צום סוף יאר, בלייבן נאך 313 טעג (314 אין אן עיבור־יאר).

## היסטארישע געשעענישן

* 1804 - די ערשטע רייזע פון א לאקאמאטיוו
* 1842 - איינגעשריבן א פאטענט פאר א ניימאשין
* 1995 – סטיוו פאסעט ווערט דער ערשטער מענטש אריבערצופארן דעם פאציפישן אקעאן אין א לופטבאלאן.
* 2008 - א גאנצע ליקוי לבנה אבזערווירט איבער צפון און דרום אמעריקע, אייראפע, אפריקע, און מערב אזיע

## געבוירן

* 1794 - סאנטא אנא, הערשער איבער מעקסיקא (געש' 1876)
* 1895 - שמואל זיגלבוים, בונדיסט (נפטר 1943)
* 1937 - האראלד דער פינפטער, מלך פון נארוועגיע

## געשטארבן

* 1677 - ברוך שפינאזא, יידישער-האלענדישער פילאסאף (געב' 1632)
* 1941 - פרעדעריק באנטינג, ערפינדער פון אינסולין (געב' 1891)

---

* 20סטן פעברואר - 22סטן פעברואר
* פעברואר
# מערב אפריקע

אפריקע צעטיילט אויף ראיאנען לויטן פאראייניגטע פעלקער , מיט מערב אפריקע גרין
**מערב אפריקע** איז א לאנדטייל אין מערב פון דעם קאנטינענט אפריקע וואס איז כולל די פאלגנדע לענדער:

|  |  |  |
| --- | --- | --- |
| * בורקינע פֿאַסאָ
* בענין
* די גאמביע
* גהאנע
* גינע
* גינע-ביסאו
* בארטן פון העלפאנדביין
* טאגא
 |  | * ליבעריע
* מאלי
* ניזשער
* ניגעריע
* סיערע לעאנע
* סענעגאל
* קאפווערדישע אינזלען
 |

די פאראייניגטע פעלקער שליסט איין אויך מאריטאניע און דעם בריטישן אינזל סאנט העלענע אין מערב אפריקע.

אין דער תקופה פון קאלאניאליזם איז כמעט דער גאנצער ראיאן געווען אונטער פראנצויזשיער הערשאפט.

## געאגראפיע

מערב אפריקע איז דער ראיאן פון אפריקע וואס גרענעצט דעם אטלאנטישן אקעאן צו מערב און דרום, דעם סאהארא מדבר צו צפון, און אומגעפער די מערידיאן 10°E צו מזרח. זי באדעקט א שטח פון
6,140,000 קוואדראט קילאמעטער, א פינפטל פונעם אפריקאנער קאנטינענט. דער ראיאן איז מערסטנס פלאך, ביז 300 מעטער איבערן ים שפיגל, אחוץ א פאר הויכע בערג אין דרום פונעם ראיאן.

## קולטור

### רעליגיע

אין צענטער אין מערב פונעם ראיאן איז איסלאם די דאמינאנטע רעליגיע. אין די בארטנס פון ניגעריע, גהאנע און דעם בארטן פון העלפאנדביין זענען רוב מענטשן קריסטן. אויך זענען דא אסאך לאקאלע רעליגיעס.

### ספארט

דער הויפט אפיציעלער ספארט איז פוטבאל.

## היסטאריע

די היסטאריע פון מערב אפריקע ווערט צעטיילט אין פינף תקופות. די ערשטע באזעצער פונעם ראיאן זענען געקומען אין אוראלטע צייטן, וואס האבן אנטוויקלט לאנדווירטשאפט. אין דער אייזן עפאכע האבן געהערשט אימפעריעס וואס האבן געהאנדלט מיט אנדערע ראיאנען. אין דער דריטער תקופה זענען די אימפעריעס געווארן צעטיילט אויף קלענערע מדינות וואס זענען געווען פארבונדן מיט לענדער אינעם מיטל מזרח, אייראפע און אמעריקע. נאך דעם איז געקומען די קאלאניאליסטישע תקופה ווען פראנקרייך און בריטאניע האבן געהערשט איבערן ראיאן. די היינטיגע תקופה האט אנגעהויבן מיטן סוף פון קאלאניאליזם ווען די לענדער אינעם ראיאן האבן באקומען זייער זעלבסשטענדיקייט.

## זעט אויך

* מזרח אפריקע
* צענטראלע אפריקע
* צפון אפריקע
* דרומדיקע אפריקע

## רעפערענצן
# אינדישער אקעאן

| **אקעאנען פון דער וועלט** |
| --- |
| * אטלאנטישער אקעאן
* אינדישער אקעאן
* ארקטישער אקעאן
* דרום אקעאן
* פאציפישער אקעאן
 |

דער **אינדישער אקעאן** איז דער אקעאן ארומגענומען מיט אזיע צו צפון, אויסטראליע און דער פאציפישער אקעאן צו מזרח, דער דרום אקעאן צו דרום, און אפריקע און דער אטלאנטישער אקעאן צו מערב. ער נעמט זײַן נאמען פון דעם דרום אזיע לאנד אינדיע וואס געפונט זיך אויף זיין בארטן. די בוכטע פון בענגאל, דער אראבישער ים, דער פערסישער איינגאס און דער ים געהערן אלע צו דעם אקעאן.

דער טיפֿסטער פונקט אינעם אינדישן אקעאן געפינט זיך אין דעם זשאווא אַקאפ, און איז טיף 25,344 פיס. דער דורכשניט טיף איז 13,002 פיס. דער שטח פונעם אינדישן אקעאן 28,350,000 קוואדראט מייל.

דער אינדישער אקעאַן.
## געאגראפיע

צווישן די גרויסע טייכן וואס פליסן אריין אינעם אינדישן אקעאן זענען די זאמבעזי, שאט אל-אראב, אינדוס, גאנגעס און בראהמאפוטרא.

## היסטאריע

פון 1405 ביז 1433, האט אדמיראל זשענג הע געפירט גרויסע פלאטן פון דער מינג דינאסטיע אויף עטלעכע נסיעות צום מערב אקעאן (דער כינעזישער נאמען פארן אינדישן אקעאן) און ער איז אנגעקומען צום בארטן פון מזרח אפריקע.

אין 1497 איז דער פארטוגעזישער נאוויגאטאר וואשקו דא גאמא ארומגעפארן דעם קאפ פון גוטער האפנונג און איז געווארן דער ערשטער אייראפעישער אפשיפן אין אינדיע און, שפעטער, אין דעם ווייטן מזרח.

## וועבלינקען

* מאפעס פֿונעם אינדישן אקעאן (ארכיווירט 12.11.2011 ביי דער Wayback Machine)
* אינדישער אקעאן אין גרינגער פראנצויזיש